
	
	

	
	

	
	
	
	

	
	
	
	


Na temelju članka 103 Zakona o cestama („Narodne novine“ broj 84/11, 22/13, 54/13, 148/13, 92/14 i 110/19), članka 62. Zakona o komunalnom gospodarstvu (NN 68/18, 110/18 i 32/20), članka 35. Zakona o vlasništvu i drugim stvarnim pravima (NN 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17) i članka 42. Statuta Općine Grožnjan („Službene novine Općine Grožnjan br. 2/21), Općinsko vijeće Općine Grožnjan Grisignana na sjednici održanoj dana 21. prosinca 2022.g. donijelo je  slijedeću 



O D  L  U  K  U

o ukidanju statusa javnog dobra k.č. 6319/7 i k.č. 6319/6 k.o. Grožnjan u mjestu Regancini 


						Članak 1.

Prihvaća se izuzimanje od javnog dobra dijela k.č. 6319/6 i k.č. 6319/7 k.o. Grožnjan,  u naselju Regancini. 
Predmetne katastarske čestice u površini od 16 m2 i 8 m2 ne predstavljaju nerazvrstanu cestu nego dio stepeništa i terase te uska nužna okućnica uz zid zgrada stambene namjene (Kopija katastarskog plana u privitku). 
Obzirom na navedeno nekretnine označene kao k.č.6319/6 i k.č. 6319/7 k.o. Grožnjan izgubile su status javnog dobra, stoga se predmetne k.č. izuzimaju iz vlasničkog statusa javnog dobra.

						Članak 2.

Zemljišno knjižni odjel Općinskog suda u Pazinu, Zemljišnoknižni odjel Buje – Buie izvršiti će temeljem ove Odluke upis nekretnine navedene u članku 1. ove Odluke, u novi zemljišno knjižni uložak iste katastarske općine kao vlasništvo Općine Grožnjan Grisignana, Ulica Umberta Gorjana 3, Grožnjan Grisignana, uz prethodno brisanje iste kao javnog dobra.

						Članak 3.

Ova Odluka stupa na snagu 8 dana nakon objave u Službenim novinama Općine Grožnjan Grisignana, a objavit će se na web stranicama Općine Grožnjan Grisignana.

